✔️ماملێ؛ میراتێک کە پێویستی بە ناساندنەوەیە🔹مشتومڕەکانی ئەم دواییە لە دەور پەیکەری محەمەد ماملێ، گۆ

✔️ماملێ؛ میراتێک کە پێویستی بە ناساندنەوەیە🔹مشتومڕەکانی ئەم دواییە لە دەور پەیکەری محەمەد ماملێ، گۆرانیبێژی ناسراوی فۆلکلۆر و ئاوازدانەری کورد، جارێکیتر بابەتێکی گەورەتر لە ڕەفتاری تاکێکی کۆمەڵگا خستووەتە ڕوو؛ بابەتێک لەسەر پەیوەندی نەوەی ئەمڕۆ لەگەڵ کەسایەتییە گەورەکان و چۆنیەتی گواستنەوەی میراتی کوردی بۆ نەوەکانی داهاتوو.🔹لە هەمان کاتدا، کاردانەوە توندەکان و ئەو سووکایەتییانەی لە سۆشیاڵ میدیا بە ناوی بەرگری لە ڕێزی هونەرمەندێک دەکرێن، نیشانی دا کە بەرگری لە کەرامەتی هونەرمەندێک، نابێت ببێتە دەرفەتێک بۆ پێشێلکردنی ئەخلاق و کەرامەتی مرۆڤ.🔹لەوانەیە پرسیاری سەرەکیی ئەوە نەبێت کە کچێکی تازەلاو دەربارەی ماملێ چی وتووە؛ بەڵکو ئەوە بێت کە بۆچی ئێمە نەمانتوانیوە ئەو و نەوەی ئەم سەردەمە لەگەڵ ئەم میراتە ئاشنا بکەین. نائاگایی تەنیا کێشەی تاکێک نییە و بەشێکی دەگەڕێتەوە بۆ خێزان، سیستەمی پەروەردە و دامەزراوە کەلتوورییەکان.🔹بەرگریی ڕاستەقینە لە ماملێ و کەسایەتییە گەورەکانی دیکەی کورد، نە لە تووڕەیی و جنێودان، بەڵکو لە ناسینی بەرهەمەکان، ژیان و ڕۆڵیان لە مانەوە و بەردەوامیی کولتووری کوردییا دەرئەکەوێت.@vakawii