✔️ئەی سەقز، ئەی شاری پیرۆزی گەلم🔹ئەگەرچی مێژووی شارستانیەت لە سەقز ئەگەرێتەوە بۆ چەنسەد ساڵ پێش لەد

✔️ئەی سەقز، ئەی شاری پیرۆزی گەلم🔹ئەگەرچی مێژووی شارستانیەت لە سەقز ئەگەرێتەوە بۆ چەنسەد ساڵ پێش لەدایکبوونی مەسیح، بەڵام لە ڕووی دابەشکاریی ئیداریەوە، سەقز، ۸۰ ساڵ پێش ئێستا و لە ڕۆژی ۱۱ی خەرمانانی ۱۳۲۵ی هەتاوی، بوو بە شارستان و ناوەندی فەرمانداری تیا دامەزرا.🔹جێگای باسە کە ئەنجومەنی وەزیران (هیئت دولت)ی ئێران بەسەرۆکایەتی ئەحمەدی قەوام لە ڕۆژی یازدەی خەرمانانی ۱۳۲۵، پێشنیاری وەزارەتی ناوخۆی بۆ بە شارستان بوونی سەقز پەسەندکرد و بڕیاردرا شاری سەقز کە لە ڕووی دابەشکاریی ئیداریەوە، «شار»ێکی سەر بە شارستانی سنە بوو، ببێ بە «شارستان» و ناوەندی «فەرمانداری» تیا دابمەزرێت.🔹سەقز لە ساڵی ۱۳۱۴ فەرمانگەی شارەوانیی تیا دامەزرا و یازدە ساڵ دوای بە شار بوونی، کرایە ناوەندی شارستان و ئێستا دوو شاری ساحێب و سونەتە سەر بە سەقزن.🔹بەشێ لە جوانیەکانی سەقز لەگەڵ شیعری «ئەی سەقز» هۆنراوەی مامۆستا «ئەمین گەردیگلانی» و بە دەنگی کاک خالید فەتاحی پێشکەش بە ئێوە هاوڕێیان ئەکرێت.@vakawii