✔️ ڕۆڵی یانەی نەورۆز لە دۆزینەوەی دایکێکی ونبوو دوای ٨ ساڵ🔹 هەنگاوی کەلتووری و سیمبولیکی یانەی تۆپی پێی نەورۆزی سقز لە ١٩ی گەلاوێژ و بەشداریی منداڵانی ئەم یانەیە لە ماڵی بەساڵاچووان، بووە هۆی ڕووداوێکی دەگمەن و خۆشحاڵکەر.🔹 بڵاوکردنەوەی ڤیدیۆی ئەم ڕووداوە، هەرچەندە ناڕەزایەتی خێزانی ژمارەیەک لە بەساڵاچووەکانی لێ بووەوە، بەڵام لە کۆتاییا بووە هۆی ئەوەی خێزانێک لە سلێمانی، دوای ٨ ساڵ دووری، دایکی ونبووی خۆیان لە سقز بدۆزنەوە و بیگەڕێننەوە بۆ باوەشی گەرم و خۆشەویستیی خێزانەکەی.🔹 یانەی نەورۆز، سمۆرەی وەک هێمای خۆی هەڵبژاردووە؛ ئاژەڵێک کە ڕۆڵێکی گرنگی لە پاراستن و نوێکردنەوەی دارستانەکانی زاگرۆس هەیە. ئەم هەڵبژاردنە نیشانەی تێڕوانینێکی قووڵە کە وەرزش وەک ئامرازێک بۆ پەروەردەکردنی بەرپرسیارێتیی تاک و کۆمەڵایەتی بەرامبەر بە خێزان و کۆمەڵگا دەبینێت.🔹 هاوڕێ براربەیگی، دامەزرێنەر و بەڕێوەبەری یانەی نەورۆز، لە گفتوگۆیەکدا لەگەڵ واکاوی، بە ئاماژە بەو ڕووداوە جەختی کردەوە کە لە نێوان هەواڵە تاڵەکان، ئەنجامدانی ئەم دیدارە سەلماندی کە یانەکە ڕێگای پەروەردەیی و کۆمەڵایەتیی خۆی بە دروستی گرتووە.@vakawii